SCHOOL EDUCATION MINISTER-IN SAWRKAR SCHOOL A TLAWH,"768/2024-2025 Dated: Aizawl the 12th of June: School Education Minister Dr Vanlalthlana chuan sawrkar school hrang hrang - Govt Durtlang High School, Govt Tinzagina High School, Govt Ṭhuampui Primary School leh Govt Ramhlun Vengthar Primary School te a tlawh. Dr Vanlalthlana chuan a hmunah ngei kal chilha school dinhmun tak tak enfiah ṭhin a pawimawh tih a sawi a. Zirlai leh zirtirtu neih dan te, school building leh bungrua te bakah school inrelbawl dan te a en fiah a, school enkawltu leh zirtirtute nen an inkawm ho nghal a ni. Minister chuan a theih chin chinah sawrkar school hrang hrang bakah mimal enkawl school-te chu a hmuna tlawh ṭhin a tum thu sawiin, school ṭhat nan chuan a hmunah tlawh chhuah taimak a ngai a, chumi kalpui tur chuan official pawh sawkarin a beisei thu a sawi. Minister chuan veng leh khawtina school te chu khawtlangin neitu nihna kan neih thiam a ṭul thu sawiin, Vidyanjali Scheme, 'Sikul Kaichhan' tia Mizoram Sawrkarin a her rem chu mipuiten kan hmel hriat zel a pawimawh thu a sawi a. Hei hi khawtlangin neitu nihna an inṭawm tlanna, 'communitization' nen pawh inremin mipui hnena thuneihna leh mawhphurhna sem (decentralization) chu a pawimawh thu a sawi. School Education Minisiter hi Pu Lalsangliana, School Education Director chuan a ṭawiawm a ni. Attachment Loading attachment...",Dated: 12 th Jun 24 12:49 PM,https://dipr.mizoram.gov.in/post/school-education-minister-in-sawrkar-school-a-tlawh